Poronin

Poronin on küla Poolas Väike-Poola vojevoodkonnas Tatra maakonnas, Poronini valla halduskeskus.

Poronin asub Slovakkia piirist 10 km kaugusel, Zakopanest umbes 6 km kirdes ja Krakówist ligikaudu 83 km lõunas.

Poronin on talispordikeskus.

Küla on esmamainitud 1624. aastal. 19. sajandi algul kujunes Poronin suvituskohaks.

1913. ja 1914. aasta suvel elasid Poroninis Vladimir Lenin ja Nadežda Krupskaja.

Viited

Väike-Poola vojevoodkonna külad